Sanjida Islam Choya

Sanjida Islam Choya (bengaleraz সানজিদা ইসলাম ছোঁয়া) (Mymensingh, 2001) haurren ezkontza behartuen aurkako bangladeshtar ekintzaile bat da.

Haren ama Liza Akhter oso gaztetan ezkontzera behartu zuten. 2014. urtean Mymensingheko Nandail Pilot Girls High School eskolan ikasten ari zela, 13 urterekin, haurren eskubideei buruzko haur foro batean parte hartu zuen. Hiru adiskidek esan zioten eskolako neska ikasle baten gurasoek ezkontza bat itundu ziotela. Sanjida Islam Choyak usadio horren aurka ahotsa altxatzea erabaki zuen: NBEra jo zuen eta poliziarenera; denak batera joan ziren neskaren etxera, eta ezkontza hura geldiaraztea lortu zuten. Unibertsitatean, arlo horretako ikerketa bultzatu du. Sei lagunekin batera, Glashoforing (Matxinsaltoak) deitu duten elkarte bat sortu du, haurren ezkontza saialdiak salatzeko, eta, hala, haurren 50 ezkontza galarazi dituzte. 2022an BBCren 100 emakume inspiratzaileen zerrendan sartu zen.

 Erreferentziak 

 Kanpo estekak 

Kategoria:Bangladeshko aktibistak
Kategoria:Emakume ekintzaileak
Kategoria:Haurren eskubideen defendatzaileak